424.19 REGOLAMENTI DWAR IL-KONTROLL TA’ PERIKLI TA’ INĊIDENTI KBAR L-AVVIŻ LEGALI 179 tal-2015. L-AVVIŻ LEGALI 179 tal-2015. 1. Titolu, għan, u applikabilità. (1) It-titolu ta’ dawn ir-regolamenti hu r-Regolamenti dwar il-Kontroll ta’ Perikli ta’ Inċidenti Kbar. (2) L-iskop ta’ dawn ir-regolamenti huwa li jistabbilixxu r-regoli għall-prevenzjoni ta’ inċidenti kbar li jinvolvu sustanzi perikolużi, u għal-limitazzjoni tal-konsegwenzi tagħhom għas-saħħa tal-bniedem u l-ambjent, bil-ħsieb li jiġu żgurati livelli għoljin ta’ protezzjoni fl-Unjoni Ewropea kollha b’mod konsistenti u effettiv. Dawn ir-regolamenti għandhom jimplimentaw id-Direttiva 2012/18/UE tal-Parlament Ewropew u tal-Kunsill tal-4 ta’ Lulju 2012 dwar il-kontroll ta’ perikli ta’ incidenti kbar li jinvolvu sustanzi u taħlitiet perikoluzili temenda u sussegwentement tħassar id-Direttiva tal-Kunsill 96/82/KE. (3) Dawn ir-regolamenti għandhom japplikaw għall-istabbilimenti kif imfisser fir-regolament 2. (4) Dawn ir-regolamenti ma għandhomx japplikaw għal kull wieħed minn dawn li ġejjin: (a) stabbilimenti, stallazzjonijiet jew faċilitajiet ta’ ħażna militari; (b) perikli maħluqa b’radjazzjoni jonizzanti li joriġinaw minn sustanzi; (ċ) it-trasport ta’ sustanzi perikolużi u l-ħażna temporanja intermedja direttament relatata bit-triq, ferrovija, passaġġi tal-ilma interni, baħar jew ajru, barra l-istabbilimenti koperti b’dawn ir-regolamenti, inkluż it-tagħbija u l-ħatt kif ukoll it-trasport lejn u minn mezzi oħra ta’ trasport f'baċiri, mollijiet jew żoni fejn jinżammu l-vetturi; (d) il-ġarr ta’ sustanzi jew taħlitiet perikolużi f’linji ta’ pajpijiet, inkluż stazzjonijiet għall-ippompjar, barra l-istabbilimenti koperti b’dawn ir-regolamenti; (e) l-esplojtazzjoni, jiġifieri l-esplorazzjoni, l-estrazzjoni u l-ipproċessar ta’ minerali f’minjieri u f’barrieri, inkluż permezz ta’ spieri; (f) l-esplorazzjoni u l-esplojtazzjoni fil-baħar, ta’ minerali, inklużi l-idrokarburi; (g) il-ħżin ta’ gass f’siti offshore taħt l-art inkluż kemm f’siti ta’ ħżin iddedikati kif ukoll siti li fihom l-esplorazzjoni u l-esplojtazzjoni ta’ minerali, inklużi l-idrokarburi jseħħu wkoll; (h) miżbliet, inklużi ħażniet ta’ skart taħt l-art. (5) Minkejja d-dispożizzjonijiet tas-sub regolament (4)(e) u (h), jiddaħħlu fi ħdan il-kamp ta’ applikazzjoni ta’ dawn ir-regolament il-ħżin onshore, inkluż għadajjar u diegi ta’ tail ings Minkejja d-dispożizzjonijiet tas-sub regolament (4)(e) u (h), jiddaħħlu fi ħdan il-kamp ta’ applikazzjoni ta’ dawn ir-regolament il-ħżin onshore taħt l-art ta’ gass f’saffijiet naturali, akkwifers, kavitajiet tal-melħ u minjieri mhux użati u operazzjonijiet ta’ pproċessar kimiku u termali u l-ħażna relatat ma’ dawk l-operazzjonijiet li jinvolvu sustanzi perikolużi, kif ukoll faċilitajiet operattivi ta’ rimi ta’ tail ings, li jkollhom sustanzi perikolużi. 2. Tifsir. (1) F’dawn ir-regolamenti, kemm il darba r-rabta tal-kliem ma teħtieġx mod ieħor – "Att" tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; "Awtorità" tfisser l-Awtorità għas-Saħħa u s-Sigurtà fuq il-Post tax-Xogħol; "awtorità kompetenti" tfisser - (a) l-Awtorità għas-Saħħa u s-Sigurtà fuq il-Post tax-Xogħol kif imwaqqfa bl-Att, l-Awtorità għall-Ambjent u r-Riżorsi kif imwaqqfa bl-Att dwar il-Protezzjoni tal-Ambjent, u d-Dipartiment tal-Protezzjoni Ċivili mwaqqaf bl-Att dwar il-Protezzjoni Ċivili, meta jaġġixxu flimkien jew separatament kif ikun neċessarju; jew (b) Kap. 549L.S.549.39L.S.549.41 Kap. 549.A.L.37 tal-2003. Kap. 549. kull aġenzija jew awtorità oħra li lilha l-Ministru responsabbli għas-saħħa u sigurtà fuq il-post tax-xogħol, il-protezzjoni ċivili jew l-ambjent jista’ minn żmien għal żmien jassenja kull responsabbiltà tal-awtorità kompetenti taħt dawn ir-regolamenti: Iżda l-Ministru għandu joħroġ avviż ta’ kull tali assenjazzjoni ta’ responsabbiltajiet fil-Gazzetta; "ħażna" tfisser il-preżenza ta’ kwantità ta’ sustanzi perikolużi għall-finijiet ta’ magazzinaġġ, iż-żamma taħt kustodja sikura jew iż-żamma fl-istokk; "il-pubbliku" tfisser persuna jew persuni fiżiċi jew ġuridiċi u, skont il-liġi jew il-prattika nazzjonali, l-assoċjazzjonijiet, l-organizzazzjonijiet jew il-gruppi tagħhom; "il-pubbliku kkonċernat" tfisser il-pubbliku affettwat jew li x’aktarx ikun affettwat, jew li jkollu interess li jieħu deċiżjoni rigward kwalunkwe materja koperta bid-dispożizzjonijiet tal-Att dwar il-Protezzjoni tal-Ambjent, ir-Regolamenti dwar il-Libertà ta’ Aċċess għal Informazzjoni dwar l-Ambjent u r-Regolamenti dwar il-Parteċipazzjoni Pubblika fi Pjanijiet u Programmi; għall-finijiet ta’ din it-tifsira organizzazzjonijiet mhux governattivi li jippromwovu l-ħarsien ambjentali u li jissodisfaw kwalunkwe rekwiżit applikabbli fil-liġi u, jew prattika nazzjonali jitqiesu li għandhom interess; "inċident kbir" tfisser każ bħal ma huwa emissjoni kbira, ħruq, jew splużjoni li jiġu kkaġunati minn żviluppi mhux ikkontrollati matul l-operazzjoni ta’ kwalunkwe stabbiliment kopert b’dawn ir-regolamenti, u li jwassal għal periklu serju għas-saħħa tal-bniedem jew l-ambjent, immedjat jew ittardjat, ġewwa jew barra l-istabbiliment, u li jinvolvi sustanza perikoluża waħda jew aktar; "Kummissjoni" tfisser il-Kummissjoni tal-Unjoni Ewropea; "operatur" tfisser "min iħaddem", kif imfisser fl-Att, li għandu kontroll tal-operat ta’ stabbiliment jew stallazzjoni (jew fejn jidħol stabbiliment jew stallazzjoni li ser jinbena jew ser jopera, il-persuna li tipproponi li tikkontrolla l-operat tiegħu jew, jekk dik il-persuna mhux magħrufa, il-persuna li waqt il-kummerċ, negozju jew impriża oħra li hija tieħu ħsieb tikkummissjona d-disinn u l-bini tagħha) u kull dmir impost minn dawn ir-regolamenti fuq u għandhom jestendu biss għal dik l-impriża jew stallazzjoni; "periklu" tfisser il-proprjetà intrinsika ta’ sustanza perikoluża jew sitwazzjoni fiżika, b’potenzjal li toħloq ħsara għas-saħħa tal-bniedem jew l-ambjent; "preżenza ta’ sustanzi perikolużi" tfisser il-preżenza effettiva jew antiċipata ta’ sustanzi perikolużi fl-istabbiliment, jew ta’ sustanzi perikolużi li jkun raġonevoli li jiġi previst li jistgħu jiġu ġġenerati matul telf ta’ kontroll fil-proċessi, inklużi l-attivitajiet ta’ ħżin, fi kwalunkwe stallazzjoni fi ħdan stabbiliment, fi kwantitajiet li jkunu ugwali għal jew ogħla mill-kwantitajiet kwalifikattivi stabbilitif fit-Taqsima 1 jew fit-Taqsima 2 tal-Iskeda I;"riskju" tfisser il-probabbiltà ta’ effett speċifiku li jseħħ f’perjodu speċifikat jew f’ċirkustanzi speċifikati; "spezzjoni" tfisser l-azzjonijiet kollha, inklużi żjajjar fuq il-post, verifiki ta’ miżuri interni, sistemi, rapporti u dokumenti ta’ segwitu, u kwalunkwe azzjoni ta’ segwitu meħtieġa, li jsiru mill-awtorità kompetenti jew f’isimha biex tivverifika u tippromwovi l-konformità tal-istabbilimenti mar-rekwiżiti ta’ dawn ir-regolamenti; "stabbiliment" tfisser il-post sħiħ taħt il-kontroll ta’ operatur fejn is-sustanzi perikolużi jkunu preżenti fistallazzjoni waħda jew aktar, inklużi infrastrutturi jew attivitajiet komuni jew relatati; l-istabbilimenti huma stabbilimenti tal-livell aktar baxx jew tal-livell ogħla; "stabbiliment eżistenti" tfisser stabbiliment li fil-31 ta’ Mejju 2015 jaqa’ fl-ambitu tar-Regolamenti tal-2003 dwar il-Kontroll ta’ Perikli ta’ Inċidenti Kbar** revokati b’dawn ir-Regolamenti. u mill-1 ta’ Ġunju 2015 jaqa’ fl-ambitu ta’ dawn ir-regolamenti mingħajr ma jbiddel il-klassifikazzjoni tiegħu bħala stabbiliment tal-livell aktar baxx jew bħala stabbiliment tal-livell ogħla; "stabbiliment fil-qrib" tfisser stabbiliment li jinsabtant fil-viċinanzi ta’ stabbiliment ieħor li jiżdied ir-riskju jew il-konsegwenzi ta’ inċident kbir; "stabbiliment ġdid" tfisser- (a) stabbiliment li beda jiffunzjona jew inbena fil-jew wara l-1 ta’ Ġunju 2015; jew (b) sit ta’ operazzjoni li jidħol fil-kamp ta’ applikazzjoni ta’ dawn ir-regolamenti, jew stabbiliment tal-livell aktar baxx li jsir stabbiliment tal-livell ogħla jew viċiversa, fl-1 ta’ Ġunju 2015 jew wara minħabba modifiki lill-istallazzjonijiet tiegħu jew attivitajiet li jirriżultaw f’bidla fl-inventarju tiegħu ta’ sustanzi perikolużi; "stabbiliment ieħor" tfisser sit ta’ operazzjoni li jaqa’ fl-ambitu ta’ dawn ir-regolamenti, jew stabbiliment tal-livell aktar baxx li jsir stabbiliment tal-livell ogħla jew viċiversa, fl-1 ta’ Ġunju 2015 jew wara minħabba raġunijiet differenti minn dawk imsemmija fit-tifsira ta’ "stabbiliment ġdid"; "stabbiliment tal-livell aktar baxx" tfisser stabbiliment fejn is-sustanzi perikolużi jkunu preżenti fi kwantitajiet li jkunu ugwali għal jew ogħla mill-kwantitajiet elenkati fil-kolonna 2 tat-Taqsima 1 jew fil-Kolonna 2 tat-Taqsima 2 tal-Iskeda I, iżda inqas mill-kwantitajiet elenkati fil-Kolonna 3 tat-Taqsima 1 jew fil-Kolonna 3 tat-Taqsima 2 tal-Iskeda I, meta applikabli bl-użu tar-regola ta’ addizzjoni stabbilita fin-nota 4 għall-Iskeda I;"stabbiliment tal-livell ogħla" tfisser stabbiliment fejn is-sustanzi perikolużi jkunu preżenti fi kwantitajiet li jkunu ugwali għal jew ogħla mill-kwantitajiet elenkati fil-kolonna 3 tat-Taqsima 1 jew tat-Taqsima 2 tal-Iskeda I, meta applikabbli bl-użu tar-regola ta’ addizzjoni stabbilita fin-nota 4 għall-Iskeda I;"stallazzjoni" tfisser unità teknika fi stabbiliment u kemm jekk fil-livell ta’ jew taħt l-art li fiha s-sustanzi perikolużi jiġu mmanifatturati, użati, immaniġġati jew maħżuna; hija tinkludi t-tagħmir kollu, l-istrutturi, il-pajpijiet, il-makkinarju, l-għodod, il-binarji żgħar privati, il-baċiri, il-mollijiet tal-ħatt li jservu lill-installazzjoni, il-mollijiet maħruġin ’il barra, l-imħażen jew strutturi simili oħra, li jibqgħu f’wiċċ l-ilma jew mod ieħor, li jkunu meħtieġa għat-tħaddim ta’ dik l-istallazzjoni; "sustanza perikoluża" tfisser sustanza jew taħlita kopertaf fit-Taqsima 1 jew elenkataf fit-Taqsima 2 tal-Iskeda Iinkluż fil-forma ta’ materja prima, prodott, prodott sekondarju, residwu jew prodott intermedju; "taħlita" tfisser taħlita jew soluzzjoni komposta minn żewġ sustanzi jew aktar. (2) Fejn wara li jidħlu fis-seħħ dawn ir-regolamenti stabbiliment jiġi regolat b’xi regolament minħabba f’xi żieda fil-kwantità ta’ sustanzi perikolużi preżenti hemmhekk, kull referenza f’dak ir-regolament għall-bidu tal-operat tal-istabbiliment, hija referenza għaż-żmien meta l-istabbiliment ikun beda jiġi regolat. 3. Evalwazzjoni ta’ perikli ta’ inċident kbir għal sustanza perikoluża partikolari. (1) Fejn l-awtorità kompetenti tikkunsidra li sustanza perikoluża ma tippreżentax periklu ta’ inċident kbiribbażata fuq karatteristika waħda jew aktar minn dawn li ġejjin: (a) il-forma fiżika tas-sustanza perikoluża taħt kundizzjonijiet normali ta’ pproċessar jew trattament jew f’telf mhux previst ta’ trażżin; (b) il-proprjetajiet inerenti tas-sustanza perikoluża, partikolarment dawk relatati mal-imġiba dispersiva f’xenarju ta’ inċident kbir, bħall-massa molekulari u l-pressjoni saturata tal-fwar; (ċ) il-konċentrazzjoni massima tas-sustanzi fil-każ ta’ taħlitiet; għandha tavża lill-Kummissjoni flimkien mal-ġustifikazzjoni ta’ sostenn, inkluża l-informazzjoni msemmija fis-sub regolament (2). (2) Għall-finijiet tas-sub regolament (1), l-informazzjoni neċessarja għall-evalwazzjoni tal-proprjetajiet tas-sustanza jew taħlita perikoluża kkonċernata f’termini ta’ perikli għas-saħħa, tal-perikli fiżiċi u tal-perikli għall-ambjent għandha tinkludi: (a) lista komprensiva tal-proprjetajiet neċessarji għall-evalwazzjoni tar-riskji potenzjali li tippreżenta sustanza perikoluża biex tikkaġunaħsarat fiżiċi jew ħsarat għas-saħħa jew l-ambjent; (b) proprjetajiet fiżiċi u kimiċi (pereżempju massamolekulari, pressjoni saturata tal-fwar, tossiċità inerenti, punt tat-tgħollija, reattività, viskożità, solubbiltà u proprjetajiet rilevanti oħrajn); (ċ) proprjetajiet relatati mal-perikli għas-saħħa u mal-perikli fiżiċi: (pereżempju reattività, fjammabbilità, tossiċità flimkien ma’ fatturi addizzjonali oħra bħall-mod ta’ aggressjoni fuq il-ġisem, ir-rati ta’ korriment u mortalità, l-effetti fit-tul u proprjetajiet oħra skont il-każijiet); (d) proprjetajiet relatati mal-perikli għall-ambjent (pereżempju, ekotossiċità, persistenza, bijoakkumulazzjoni, potenzjal ta’ propagazzjoni ambjentali fuq medda wiesa’ u proprjetajiet rilevanti oħrajn); (e) jekk disponibbli, il-klassifikazzjoni tal-Unjoni Ewropea tas-sustanza jew taħlita; (f) informazzjoni dwar il-kundizzjonijiet operattivi speċifiċi għas-sustanza (pereżempju, temperatura, pressjoni u kundizzjonijiet oħrajn skont il-każijiet) li fihom is-sustanza perikoluża tinħażen, tintuża u/jew tista’ tkun preżenti fil-każ ta’ operazzjonijiet anormali prevedibbli jew inċidenti bħalħruq. 4. Obbligi ġenerali tal-operatur. (1) Kull operatur għandu jieħu l-miżuri kollha meħtieġa biex jiġu evitati inċidenti kbaru biex jiġu limitati l-konsegwenzi tagħhom għas-saħħa tal-bniedem u l-ambjent. (2) Kull operatur għandu, fi kwalunkwe żmien, ikun meħtieġ juri lill-awtorità kompetenti msemmija fir-regolament 14, li jkunħa l-miżuri kollha meħtieġa kif speċifikat f’dawn ir-regolamenti, b’mod partikolari għall-finijiet tal-ispezzjonijiet u l-kontrolli msemmija fir-regolament 16. (3) Kull operatur għandu jikopera bis-sħiħ mal-awtoritajiet kompetenti fl-eżerċizzju tal-funzjonijiet tagħhom taħt dawn ir-regolamenti. 5. Notifika. (1) Kull operatur għandu jibgħat notifika lill-awtorità kompetenti li jkollha l-informazzjoni li ġejja: (a) l-isem u, jew l-isem kummerċjali tal-opertaur u l-indirizz sħiħ tal-istabbiliment konċernat; (b) il-post tan-negozju rreġistrat tal-operatur, bl-indirizz sħiħ; (ċ) l-isem u l-pożizzjoni tal-persuna responsabbli għall-istabbiliment, jekk differenti mill-paragrafu (a); (d) informazzjoni suffiċjenti biex jiġu identifikati s-sustanzi perikolużi u l-kategorija tas-sustanzi involuti jew x’aktarx li jkunu preżenti; (e) il-kwantità u l-forma fiżika tas-sustanzi perikolużi jew tas-sustanzi konċernati; (f) l-attività jew l-attività proposta tal-istallazzjoni jew il-faċilità tal-ħażna; (g) l-ambjent fil-qrib immedjat tal-istabbiliment, u l-fatturi li jistgħu jikkawżaw inċident kbir jew jaggravaw il-konsegwenzi ta’ dan, inkluż, jekk disponibbli, dettalji dwar l-istabbilimenti fil-qrib ta’ siti li jaqgħu barra mill-ambitu ta’ dawn ir-regolamenti, żoni u żviluppi li jistgħu jkunu s-sors ta’, jew iżidu r-riskju jew il-konsegwenzi ta’ inċident kbiru ta’ effetti domino. (2) In-notifika jew l-aġġornament tagħha għandha tinbagħat lill-awtorità kompetenti f’dawn il-perjodi ta’ żmien li ġejjin: (a) għal stabbilimenti ġodda, perjodu ta’ żmien raġonevoli, jew perjodu ieħor kif jista’ jiġi miftiehem bil-miktub mill-awtorità kompetenti, qabel il-bidu tal-kostruzzjoni jew l-operat, jew qabel il-modifiki li jwasslu għal bidla tal-inventarju tas-sustanzi perikolużi; (b) għall-każijiet kollha l-oħra, sena mid-data li fiha dawn ir-regolamenti jkunu japplikaw għall-istabbiliment konċernat. (3) A. L.37 tal-2003. Is-sub regolamenti) ma għandhomx japplikaw jekk l-operatur ikunbagħat diġà n-notifika lill-awtorità kompetenti skont ir-rekwiżiti tar-Regolamenti tal-2003 dwar il-Kontroll ta’ Perikli ta’ Inċidenti Kbar** revokati b’dawn ir-Regolamenti. qabel l-1 ta’ Ġunju 2015, u jekk l-informazzjoni inkluża fiha tkun konformi mas-sub regolament (1) u baqgħet mhux mibdula. (4) L-operatur għandu jinforma lill-awtorità kompetenti minn qabel dwar il-każijiet li ġejjin: (a) kwalunkwe żieda jew tnaqqis sinifikanti fil-kwantità jew bidla sinifikanti fin-natura jew fil-forma fiżika tas-sustanza perikoluża preżenti, kif indikat fin-notifika pprovduta mill-operatur skont is-sub regolament (1), jew kwanlunkwe bidla sinifikanti fil-proċessi li jużaw dik is-sustanza; (b) modifika ta’ stabbiliment jew stallazzjoni li jista’ jkollha konsegwenzi sinifikanti f’termini ta’ perikli ta’ inċidenti kbar; (ċ) l-għeluq permanenti tal-istabbiliment jew id-diżattivazzjoni tiegħu; jew (d) bidliet fl-informazzjoni msemmija fis-sub regolament (1)(a), (b) jew (ċbidliet fl-informazzjoni msemmija fis-sub regolament (1)(a), (b). 6. Politika ta’ prevenzjoni ta’ inċidenti kbar. (1) Kull operatur għandu jipprepara u jżomm dokument bil-miktub li jfassal il-politika ta’ prevenzjoni ta’ inċidenti kbar u li jiżgura li din tiġi implimentata kif xieraq. Dan id-dokument (f’dawn ir-regolament imsejjaħ "dokument tal-politika ta’ prevenzjoni ta’ inċidenti kbar") għandu jkun imfassal biex jassigura livell għoli ta’ protezzjoni tas-saħħa tal-bniedem u l-ambjent. Dan għandu jkun proporzjonat għall-perikli ta’ inċidenti kbar. Huwa għandu jinkludi l-għanijiet ġenerali u l-prinċipji ta’ azzjoni tal-operatur, ir-rwol u r-responsabbiltà tal-ġestjoni, kif ukoll l-impenn favur it-titjib kontinwu tal-kontroll ta’ perikli ta’ inċidenti kbar u l-assigurazzjoni ta’ livelli għolja ta’ protezzjoni. (2) Id-dokument tal-politika ta’ prevenzjoni ta’ inċident i kbar għandu jitfassal u, jintbagħat lill-awtorità kompetenti fil-perjodi ta’ żmien li ġejjin: (a) għal stabbilimenti ġodda, perjodu ta’ żmien raġonevoli jew perjodu ieħor kif jista’ jiġi miftiehem bil-miktub mill-awtorità kompetenti qabel il-bidu tal-kostruzzjoni jew l-operat, jew qabel il-modifiki li jwasslu għal bidla tal-inventarju tas-sustanzi perikolużi; (b) għall-każijiet kollha l-oħra, sena mid-data li fiha dawn ir-regolamenti jkunu japplikaw għall-istabbiliment konċernat. (3) Is-sub regolamenti) ma għandhomx japplikaw jekk l-operatur ikun stabbilix xa diġà id-dokument tal-politika ta’ prevenzjoni ta’ inċidenti kbaru, ikun bagħat u lill-awtorità kompetenti qabel l-1 ta’ Ġunju 2015, u jekk l-informazzjoni inkluża fih tkun konformi mas-sub regolament (1) u tibqa’ mhux mibdula. (4) Mingħajr preġudizzju għar-regolament 9, l-operatur għandu jirrevedi regolarment u, fejn ikun meħtieġ, jaġġorna id-dokument tal-politika ta’ prevenzjoni ta’ inċidenti kbar, tal-anqas kull ħames snin. Id-dokument aġġornat għandu jintbagħat lill-awtorità kompetenti mingħajr dewmien. (5) Id-dokument tal-politika ta’ prevenzjoni ta’ inċident i kbar għandu jkun implimentat permezz ta’ mezzi u strutturi idonei kif ukoll sistema ta’ ġestjoni tas-sigurtà, skont l-Iskeda III, proporzjonati għall-perikli ta’ inċidenti kbar u l-kumplessità tal-organizzazzjoni jew tal-attivitajiet tal-istabbiliment. F’każ ta’ stabbilimenti tal-livell aktar baxx, l-obbligu li jimplimentaw id-dokument tal-politika ta’ prevenzjoni ta’ inċidenti kbar jista’ jkun milħuq permezz ta’ mezzi, strutturi u sistemi ta’ ġestjoni oħra idonei u proporzjonati għall-perikli ta’ inċidenti kbar, b’kont meħud tal-prinċipji stipulati fl-Iskeda III. 7. Effetti domino. (1) L-awtorità kompetenti għandha tuża l-informazzjoni li tkun irċeviet mingħand l-operaturi skont ir-regolamenti 5 u 8, jew wara talba għal informazzjoni supplementari mill-awtorità kompetenti, jew permezz ta’ spezzjonijiet skont ir-regolament 16, tidentifika l-istabbilimenti kollha tal-livell aktar baxx u tal-livell ogħla jew ta’ gruppi ta’ stabbilimenti, fejn ir-riskju jew il-konsegwenzi ta’ inċidenti kbar jistgħu jiżdiedu minħabba l-pożizzjoni ġeografika u l-viċinanzi ta’ stabbilimenti bħal dawn, kif ukoll l-inventarji tas-sustanzi perikolużi tagħhom. (2) Jekk l-awtorità kompetenti jkollha informazzjoni supplementari għal dik fornuta mill-operatur konformement mar-regolament 5(1)(g) hija għandha tpoġġiha għad-dispożizzjoni ta’ dak l-operatur, jekk tkun neċessarja għall-applikazzjoni ta’ dan ir-regolament. (3) L-operaturi tal-istabbilimenti identifikati skont ir-regolament (1) għandhom: (a) jiskambjaw informazzjoni xierqa li jippermettilhom jikkunsidraw in-natura u l-limitu tal-periklu ġenerali ta’ inċident kbir fid-dokument tal-politika ta’ prevenzjoni ta’ inċidenti kbar, fis-sistemi tal-ġestjoni tas-sigurtà, fir-rapporti dwar is-sigurtà u fil-pjanijiet interni ta’ emerġenza tagħhom, skont il-każijiet; (b) jikkooperaw billi jinfurmaw lill-pubbliku u lis-siti fil-qrib li jaqgħu barra l-ambitu ta’ dawn ir-regolamenti, u billi jipprovdu informazzjoni li d-Dipartiment tal-Protezzjoni Ċivili. 8. Rapport tas-sigurtà. (1) Kull operatur ta’ stabbiliment tal-livell ogħla għandu jipproduċi rapport tas-sigurtà sabiex: (a) juri li dokument tal-politika ta’ prevenzjoni ta’ inċidenti kbar u s-sistema tal-ġestjoni tas-sigurtà biex timplimentaha ġew implimentati skont l-informazzjoni stabbilita fl-Iskeda III; (b) juri li l-perikli ta’ inċidenti kbaru xenarji possibbli ta’ inċidenti kbar ġew identifikati u ttieħdu l-miżuri xierqa biex jiġu evitati inċidenti bħal dawn kif ukoll sabiex jiġu limitati l-konsegwenzi tagħhom għas-saħħa tal-bniedem u l-ambjent; (ċ) juri li sigurtà u kredibbiltà adegwati ġew ikkunsidrati fit-tfassil, fil-bini, fl-operat u fiż-żamma ta’ kwalunkwe stallazzjoni, faċilità ta’ ħażna, tagħmir u infrastruttura konnessi mal-operat tiegħu u li huma marbutin ma’ perikli ta’ inċidenti kbar ġewwa l-istabbiliment; (d) juri li l-pjanijiet interni ta’ emerġenza ġew stabbiliti u jipprovdi informazzjoni biex ikun jista’ jitfassal il-pjan estern ta’ emerġenza; (e) jipprovdi informazzjoni suffiċjenti lill-awtorità kompetenti sabiex jippermetti li jittieħdu deċiżjonijiet rigward il-post ta’ attivitajiet jew żviluppi ġodda madwar stabbilimenti eżistenti. (2) Ir-rapport tas-sigurtà għandu jinkludi tal-anqas id-data u l-informazzjoni elenkati fl-Iskeda II. Għandu jsemmi l-organizzazzjonijiet rilevanti involuti fit-tfassil tar-rapport. (3) Ir-rapport tas-sigurtà għandu jintbagħat lill-awtorità kompetenti fil-limiti ta’ żmien li ġejjin: (a) għal stabbilimenti ġodda, perjodu ta’ żmien raġonevoli, jew perjodu ieħor kif jista’ jiġi miftiehem bil-miktub mill-awtorità kompetenti, qabel il-bidu tal-kostruzzjoni jew l-operat, jew qabel il-modifiki li jwasslu għal bidla tal-inventarju tas-sustanzi perikolużi; (b) għal stabbilimenti eżistenti tal-livell ogħla, l-1 ta’ Ġunju 2016; (ċ) għall-istabbilimenti l-oħrajn, sentejn mid-data li fiha dawn ir-regolamenti japplikaw għall-istabbiliment konċernat. (4) A. L.37 tal-2003. Is-sub regolamenti (1),) ma għandhomx japplikaw jekk l-operatur ikunbagħat diġà r-rapport tas-sigurtà lill-awtorità kompetenti skont ir-rekwiżiti tar-Regolamenti tal-2003 dwar il-Kontroll ta’ Perikli ta’ Inċidenti Kbar** revokati b’dawn ir-Regolamenti. qabel l-1 ta’ Ġunju 2015, u jekk l-informazzjoni inkluża fih tkun konformi mas-sub regolamenti) tibqa’ mhux mibdula. Biex jikkonforma ruħu mas-sub regolamenti), l-operatur għandu jippreżenta l-partijiet mibdula tar-rapport tas-sigurtà fil-format maqbul mill-awtorità kompetenti, soġġett għall-limiti ta’ zmien imsemmija fis-sub regolament (3). (5) Mingħajr preġudizzju għar-regolament 9, l-operatur għandu jirrevedi regolarment u, fejn ikun meħtieġ, jaġġorna r-rapport, tal-anqas kull ħames snin. L-operatur għandu jirrevedi wkoll u, fejn ikun meħtieġ, jaġġorna r-rapport tas-sigurtà wara inċident kbir fl-istabbiliment tiegħu, u fi kwalunkwe żmien ieħor, fuq l-inizjattiva tal-operatur stess jew inkella fuq talba tal-awtorità kompetenti, fejn dan ikun iġġustifikat b’fatti ġodda jew b’għarfien teknoloġiku ġdid dwar kwistjonijiet tas-sigurtà, inkluż għarfien li jkun ġej mill-analiżi ta’ inċidenti jew, sa fejn ikun possibbli, minn inċidenti li ‘kważi ġraw’, kif ukoll minn żviluppi fl-għarfien fir-rigward tal-evalwazzjoni tal-perikli. Ir-rapport aġġornat tas-sigurtà u l-partijiet aġġornati tiegħu għandu jintbagħat lill-awtorità kompetenti mingħajr dewmien. (6) Qabel ma l-operatur jibda bil-kostruzzjoni jew bl-operat, jew fil-każijiet msemmija fis-sub regolament (3)(b) u (ċ Qabel ma l-operatur jibda bil-kostruzzjoni jew bl-operat, jew fil-każijiet msemmija fis-sub regolament (3)(b) u fis-sub regolament (5), l-awtorità kompetenti għandha, fi żmien raġonevoli minn mindu tirċiev ir-rapport, tikkomunika l-konklużjonijiet tal-eżami tagħha dwar ir-rapport tas-sigurtà lill-operatur u, fejn ikun il-każ, skont ir-regolament 15, tipprojbixxi l-użu, jew l-użu ssuktat, tal-istabbiliment konċernat. 9. Modifika ta’ stallazzjoni, stabbiliment jew faċilità tal-ħażna. F’każ ta’ modifika ta’ stallazzjoni, stabbiliment, faċilità tal-ħażna, jew proċess jew fin-natura jew forma fiżika jew il-kwantità ta’ sustanzi perikolużi li jista’ jkollhom konsegwenzi sinifikanti fuq perikli ta’ inċidenti kbar, jew x’aktarx jirriżultaw fi klassifikazzjoni mill-ġdid ta’ stabbiliment tal-livell aktar baxx fi stabbiliment tal-livell ogħla jew viċiversa, kull operatur għandu janalizza u fejn ikun meħtieġ jaġġorna n-notifika, id-dokument tal-politika ta’ prevenzjoni ta’ inċidenti kbar, is-sistema tal-ġestjoni tas-sigurtà u r-rapport ta’ sigurtà u jinforma lill-awtorità kompetenti dwar id-dettalji ta’ dawk l-aġġornamenti qabel ma sseħħ dik il-modifika. 10. Pjanijiet ta’ emerġenza. (1) Kull operatur għandu jiżgura li, għall-istabbilimenti tal-livell ogħla: (a) pjan intern ta’ emerġenza għall-miżuri li jridu jittieħdu fl-istabbiliment ikun ippreparat; (b) l-informazzjoni meħtieġa tiġi pprovduta lill-awtorità kompetenti, sabiex id-Dipartiment tal-Protezzjoni Ċivi li jkun jista’ jfassal pjanijiet esterni ta’ emerġenza. (2) L-operaturi għandhom ikunu konformi mal-obbligi stabbiliti fis-sub regolament (1)(a) u (bL-operaturi għandhom ikunu konformi mal-obbligi stabbiliti fis-sub regolament (1)(a) fil-perjodi ta’ żmien li ġejjin: (a) għal stabbilimenti ġodda, perjodu raġjonevoli ta’ żmien, jew perjodu ieħor kif jista’ jiġi miftiehem bil-miktub mill-awtorità kompetenti, qabel ma jibda l-operat, jew qabel il-modifiki li jwasslu għal bidla tal-inventarju tas-sustanzi perikolużi; (b) A. L.37 tal-2003. għal stabbilimenti eżistenti tal-livell ogħla, sal-1 ta’ Ġunju 2016 sakemm il-pjan intern ta’ emerġenza ma jkunx tfassal skont ir-rekwiżiti tar-Regolamenti tal-2003 dwar il-Kontroll ta’ Perikli ta’ Inċidenti Kbar** revokati b’dawn ir-Regolamenti. qabel dik id-data, u l-informazzjoni inkluża fih, u l-informazzjoni msemmija fis-sub regolament (1)(b), tkun konformi ma’ dan ir-regolament u tibqa’ mhux mibdula; (ċ) għall-istabbilimenti l-oħrajn, sentejn mid-data li fiha dawn ir-regolamenti japplikaw għall-istabbiliment konċernat. (3) Il-pjanijiet ta’ emerġenza għandhom jiġu stabbiliti bl-għanijiet li ġejjin: (a) li jrażżnu u jikkontrollaw l-inċidenti sabiex inaqqsu kemm jista’ jkun l-effetti, u biex jillimitaw il-ħsara għas-saħħa tal-bniedem, l-ambjent u l-proprjetà; (b) li jimplimentaw il-miżuri meħtieġa biex ikunu mħarsa s-saħħa tal-bniedem u l-ambjent mill-effetti ta’ inċidenti kbar; (ċ) li jikkomunikaw l-informazzjoni meħtieġa lill-pubbliku kif ukoll li s-servizzi jew lill-awtoritajiet konċernati f’dik iż-żona; (d) li jipprovdu għar-restawr u t-tindif tal-ambjent wara li jkun seħħ inċident kbir. Il-pjanijiet ta’ emerġenza għandu jkollhom l-informazzjoni stabbilita fl-Iskeda IV. (4) L-operatur għandu jiżgura li l-pjanijiet interni ta’ emerġenza previsti f’dawn ir-regolamenti jitfasslu f’konsultazzjoni mal-persunal li jaħdem ġewwa l-istabbiliment, inkluż il-persunal rilevanti li jkun su bkuntrattat għal perjodu twil. (5) Kap. 411. Kap. 411. Id-Dipartiment tal-Protezzjoni Ċivili għandu jiggarantixxi li l-pubbliku kkonċernat jingħata opportunità bikrija biex jesprimi l-opinjoni tiegħu dwar il-pjanijiet esterni ta’ emerġenza meta dawn jiġu stabbiliti jew modifikati sostanzjalment. Id-Dipartiment tal-Protezzjoni Ċivili, skont l-artikolu 4 tal-Att dwar il-Protezzjoni Ċivili, f’dak li għandu x’jaqsam mal-preparazzjoni ta’ pjanijiet ta’ kontinġenza, għandu jfassal pjan estern ta’ emerġenza kif speċifikat fl-Iskeda IV għall-miżuri li jridu jittieħdu barra l-istabbiliment fi żmien sentejn minn mindu dawn ikunu rċevew l-informazzjoni neċessarja mill-operatur skont is-sub regolament (1)(b). (6) Persuna jew entità li tkun ippreparat pjan ta’ emerġenza skont dmir impost fuqha minn dawn ir-regolamenti għandha tiżgura li l-pjanijiet interni u esterni ta’ emerġenza jiġu analizzati, ittestjati u, fejn ikun meħtieġ, aġġornati f’intervalli xierqa ta’ mhux aktar minn tliet snin. Dan l-eżami mill-ġdid għandu jikkunsidra t-tibdiliet li jseħħu fl-istabbilimenti konċernati jew fis-servizzi tal-emerġenza konċernati, l-għarfien tekniku ġdid, u l-għarfien dwar ir-reazzjoni għal inċidenti kbar. Rigward il-pjanijiet esterni ta’ emerġenza, id-Dipartiment tal-Protezzjoni Ċivili għandu jikkunsidra l-ħtieġa li tiġi ffaċilitata kooperazzjoni msaħħa fl-għajnuna tal-protezzjoni ċivili waqt inċidenti kbar. (7) L-operatur u, jekk neċessarju, l-awtorità kompetenti għandhom jiżguraw li l-pjanijiet ta’ emerġenza jiġu implimentati mingħajr dewmien, meta jseħħ inċident kbir, jew meta jseħħkaż mhux ikkontrollat li, minħabba n-natura tiegħu stess, jista’ b’mod raġonevoli jkun mistenni li jwassal għal inċident kbir. (8) L-awtorità kompetenti tista’ tiddeċiedi, billi tagħti raġunijiet għad-deċiżjoni tagħha, fuq il-bażi tal-informazzjoni inkluża fir-rapport tas-sigurtà, lir-rekwiżit li jiġi prodott pjan estern ta’ emerġenza skont is-sub regolament (1) ma jkunx japplika. (9) Fejn tkun ingħatat eżenzjoni taħt is-subregolament (8), l-awtorità kompetenti m’għanduxikollha, għall-iskopijiet ta’ dawn ir-regolamenti u waqt li l-eżenzjoni tkun fis-seħħ, funzjoni fejn tidħol il-preparazzjoni, reviżjoni, ittestjar u d-dħul fis-seħħ ta’ pjan ta’ emerġenza ’l barra mis-sit għall-istabbiliment inkwistjoni. 11. Informazzjoni lill-pubbliku. (1) Kull operatur għandu jiżgura li l-informazzjoni msemmija fl-Iskeda V tkun disponibbli għall-pubbliku fuq bażi permanenti, inkluż elettronikament. L-informazzjoni għandha tinżamm aġġornata, jekk neċessarju, ukoll fil-każ ta’ modifiki koperti mir-regolament 9. (2) Kull operatur ta’ stabbiliment tal-livell ogħla, għandu jiżgura ukollli: (a) il-persuni kollha li jistgħu jiġu affettwati minn inċident kbir jirċievu regolarment u bl-iktar mod xieraq, mingħajr ma jkollhom għal fejn jitolbuha, informazzjoni ċara u li tinftiehem dwar il-miżuri tas-sigurtà u dwar l-imġiba meħtieġa f’każ ta’ inċident kbir; (b) ir-rapport tas-sigurtà jkun disponibbli għall-pubbliku fuq talba soġġett għar-regolament 18(3); fejn ir-regolament 18(3) japplika, rapport emendat, pereżempju fil-forma ta’ sommarju mhux tekniku, li għandu jinkludi tal-anqas informazzjoni ġenerali dwar il-perikli ta’ inċidenti kbaru dwar l-effetti potenzjali fuq saħħet il-bniedem u l-ambjent f’każ ta’ inċident kbir, għandu jkun disponibbli; (ċ) l-inventarju ta’ sustanzi perikolużi jkun disponibbli għall-pubbliku fuq talba, soġġett għar-regolament 18(3). L-informazzjoni li trid tiġi pprovduta taħt is-subregolament (2)(a) għandha tinkludi minn tal-anqas l-informazzjoni msemmija fl-Iskeda V. Dik l-informazzjoni trid tiġi pprovduta wkoll lill-bini u li ż-żoni kollha ta’ użu pubbliku, inkluż i skejjel u sptarijiet, u lill-istabbilimenti kollha fil-qrib fil-każ tal-istabbilimenti koperti bir-regolament 7. Kull operatur għandu jiżgura li l-informazzjoni tiġi pprovduta ta l-anqas kull ħames snin u tiġi riveduta regolarment u jekk neċessarju, aġġornata, ukoll fil-każ ta’ modifiki koperti mir-regolament 9. (3) L-awtorità kompetenti għandha, rigward il-possibbiltà ta’ inċident kbir b’effetti transkonfinali li joriġina fi stabbiliment tal-livell ogħla, tipprovdi informazzjoni suffiċjenti lill-Istati Membri li jkunu potenzjalment affettwati sabiex id-dispożizzjonijiet rilevanti kollha li hemm fir-regolamenti 10, fis-Supplementary Planning Policy Guidanceon Major Accident Hazardsand Hazar dous Substances u f’dan ir-regolament ikunu jistgħu jiġu applikati, fejn ikun applikabbli, mill-Istati Membri li jkunu potenzjalment affettwati. (4) Meta l-awtorità kompetenti tiddeċiedi li stabbiliment qrib it-territorju ta’ Stat Membru ieħor ma jkunx jista’ joħloq periklu ta’ inċident kbir lil hinn mill-konfini tiegħu għall-finijiet tar-regolament 10(8) u, għalhekk, ma jkunx meħtieġ li jipproduċi pjan estern ta’ emerġenza skont ir-regolament 10(1), dan għandu jinforma lill-Istat Membru l-ieħor bid-deċiżjoni motivata tiegħu. 12. Informazzjoni li trid tiġi pprovduta mill-operatur u azzjonijiet li jridu jittieħdu wara li jseħħ inċident kbir. Kull operatur għandu, kemm jista’ jkun possibbli malajr wara li jseħħ inċident kbir, bl-użu tal-iktar mezzi xierqa: (a) jinforma lill-awtorità kompetenti; (b) jipprovdi lill-awtorità kompetenti l-informazzjoni li ġejja hekk kif din tkun disponibbli: (i) iċ-ċirkostanzi tal-inċident; (ii) is-sustanzi perikolużi involuti; (iii) id-data disponibbli biex jiġu evalwati l-effetti tal-inċident fuq is-saħħa tal-bniedem u l-ambjent kif ukoll il-proprjetà; (iv) il-miżuri ta’ emerġenza meħuda; (ċ) jinforma lill-awtorità kompetenti dwar il-passi previsti biex: (i) inaqqas l-effetti tal-inċident fuq medda ta’ żmien medju u twil; (ii) jevita kwalunkwe possibbiltà li inċident bħal dan jerġa’ jseħħ; (d) jaġġorna l-informazzjoni pprovduta jekk investigazzjonijiet oħra jiżvelaw fatti addizzjonali li jbiddlu dik l-informazzjoni jew il-konklużjonijiet stabbiliti. 13. Informazzjoni li trid tiġi pprovduta wara inċident kbir. (1) Għall-finijiet ta’ prevenzjoni u mitigazzjoni ta’ inċidenti kbar, l-awtorità kompetenti għandha tinforma lill-Kummissjoni dwar inċidenti kbar li jilħqu l-kriterji tal-Iskeda VI li jkunu seħħew fit-territorju tagħhom. L-informazzjoni pprovduta għandha tinkludi d-dettalji li ġejjin: (a) l-isem u l-indirizz tal-awtorità responsabbli għar-rapport; (b) id-data, il-ħin u l-post tal-inċident kbir, inkluż l-isem sħiħ tal-operatur u l-indirizz tal-istabbiliment involut; (ċ) deskrizzjoni fil-qosor taċ-ċirkostanzi tal-inċident, inkluż is-sustanzi perikolużi involuti, u l-effetti immedjati fuq is-saħħa tal-bniedem u l-ambjent; (d) deskrizzjoni fil-qosor tal-miżuri ta’ emerġenza li jkunu ttieħdu u tal-prekawzjonijiet immedjati li jkunu meħtieġa biex tiġi evitata r-rikorrenza; (e) l-eżitu tal-analiżijiet u tar-rakkomandazzjonijiet tagħhom. (2) L-informazzjoni msemmija fis-sub regolament (1) għandha tkun provduta kemm jista’ jkun malajru sa mhux aktar tard minn sena mid-data tal-inċident, billi tintuża l-bażi tad-data imwaqqfa mill-Kummissjoni. Meta huwa possibbli li tiġi provduta biss informazzjoni preliminari skont is-sub regolament (1)(e) sat-terminu msemmi għall-inklużjoni fil-bażi tad-data, l-informazzjoni għandha tkun aġġornata meta jsiru disponibbli r-riżultati ta’ analiżijiet u rakkomandazzjonijiet ulterjuri. Ir-rappurtar tal-informazzjoni msemmija fis-sub regolament <index-3>(1)</index-3>(e) mill-awtorità kompetenti jista’ jiddewwem sabiex ikunu jistgħu jitkomplew il-proċeduri ġudizzjarji fejn rappurtar bħal dan jista’ jaffettwa dawk il-proċedimenti. (3) L-awtorità kompetenti għandha tinforma lill-Kummissjoni dwar l-isem u l-indirizz ta’ kwalunkwe persuna u, jew entità li jista’ jkollha informazzjoni rilevanti dwar inċidenti kbar u li tkun tista’ toffri parir lill-awtoritajiet kompetenti tal-Istati Membri l-oħra li jkollhom jintervjenu f’każ ta’ inċident bħal dan. 14. (1) Għandu jkun id-dmir tal-aġenziji li minnhom l-awtorità kompetenti hija komposta li jiżguraw li l-funzjonijiet kollha tal-awtorità kompetenti kif stipulat f’dawn ir-regolamenti jitwettqu f’kollaborazzjoni stretta u b’mod effiċjenti kemm jista’ jkun: Iżda l-Awtorita għas-Saħħa u s-Sigurtà fuq il-Post tax-Xogħol għandha tieħu ħsieb li tikkordina l-azzjonijiet amministrattivi tal-awtorità kompetenti: Iżda wkoll kull ma jkun meħtieġ li jintbagħat minn operatur ta’ stabbiliment lill-awtorità kompetenti skont dawn ir-regolamenti għandu jintbagħat lill-awtorità kompetenti f’uffiċċju tal-Awtorità għas-Saħħa u s-Sigurtà fuq il-Post tax-Xogħol, u kull informazzjoni hekk mogħtija u rikonoxxuta, għandha tkun ikkunsidrata li ntbagħtet lill-aġenziji kollha inklużi fl-awtorità kompetenti. (2) L-awtorità kompetenti għandha fi żmien raġonevoli minn meta tirċievi r-rapport tas-sigurtà- (a) tikkomunika l-konklużjonijiet tal-eżami tar-rapport tagħha lill-operatur tal-istabbiliment ikkonċernat; jew (b) tipprojbixxi l-operat jew il-bidu tal-operat tal-istabbiliment jew stallazzjonikkonċernat jew kull parti minnu skont ir-regolament 15. (3) Mingħajr preġudizzju għas-subregolament (1), kull informazzjoni addizzjonali mitluba mill-awtorità kompetenti u mogħtija separatament u bil-miktub lil kwalunkwe aġenzija li jikkomprendu l-awtorità kompetenti għandhom, għall-iskop ta’ dawn ir-regolamenti, ikunu kkunsidrati li ġew mogħtija lill-aġenziji l-oħra kollha. (4) Mingħajr preġudizzju għar-responsabbilitajiet tal-operatur, l-awtorità kompetenti għandha, jekk ikun neċessarju, tinnomina individwi jew twaqqaf organizazzjonijiet biex jassistu lill-awtorità kompetenti f’livell tekniku. (5) Fil-każ ta’ okkorrenza ta’ inċident k bir- (a) Kap. 411. Kap. 411. id-Dipartiment tal-Protezzjoni Ċivili għandu jieħu ħsieb, kif stipulat fl-Att dwar il-Protezzjoni Ċivili, li jiżgura li kull miżura immedjata, urġenti, fuq tul ta’ żmien medju u twil li tista’ tkun neċessarja tittieħed minn min ikollu dan l-obbligu; (b) l-awtorità kompetenti għandha konġuntament: (i) tiżgura li kwalunkwe miżura urġenti, fuq medda ta’ żmien medju utwil, tkun ittieħdet; (ii) tiġbor, permezz ta’ spezzjoni, investigazzjoni jew mezzi oħra xierqa, l-informazzjoni meħtieġa għall-analiżi sħiħa tal-aspetti tekniċi, organizzattivi u maniġerjali ta’ inċident kbir; (iii) tieħu azzjoni xierqa sabiex tiżgura li l-operatur jieħu kwalunkwe miżura ta’ rimedju li tkun meħtieġa; (iv) tagħmel rakkomandazzjonijiet dwar miżuri preventivi fil-futur; u (v) tinforma lill-persuni potenzjalment affettwati mill-inċident kbir li seħħ u, jekk ikun il-każ, bil-miżuri meħuda biex itaffu l-konsegwenzi. (6) L-awtorità kompetenti għandha timponi tariffa fuq l-operatur għall-eżekuzzjoni tal-funzjonijiet tagħha skont ir-regolament 8, iżda t-tariffa m’għandhiex taqbeż is-somma tal-ispejjeż raġonevolment minfuqa mill-awtorità kompetenti waqt il-funzjonijiet tagħha msemmija fis-sub regolament (1) fejn jidħol l-istabbiliment ikkonċernat. (7) Meta tirrikjedi pagament, l-awtorità kompetenti għandha tibgħat jew tagħti lill-operatur dikjarazzjoni dettaljata tax-xogħol imwettaq u tal-ispejjeż minfuqa inkluż id-dati ta’ kull żjara fl-istabbiliment u l-perjodu li jkollha x’taqsam miegħu d-dikjarazzjoni u t-tariffa, li għandha tinġabar biss bħala dejn ċivi li, għandha issir pagabbli xahar wara li d-dikjarazzjoni tkun intbagħtet jew ingħatat. (8) L-awtorità kompetenti tista’ timponi fuq l-operatur tariffi oħra skont id-dispożizzjonijiet kif speċifikati fis-sub regolamenti), għall-eżekuzzjoni ta’ xi funzjoni oħra taħt dawn ir-regolamenti. Din tista’ tinkludi, iżda m’għandhiex tkun limitata għal, kull spiża minfuqa mill-awtorità kompetenti sabiex tirranġa għal servizzi ta’ emerġenza biex jipparteċipaw fl-ittestjar ta’ pjanijiet ta’ emerġenza ’l barra mis-sit. 15. Projbizzjoni tal-użu. (1) L-awtorità kompetenti għandha tipprojbixxi l-użu jew il-bidu tal-użu ta’ kwalunkwe stabbiliment, stallazzjoni jew faċilità ta’ ħażna, jew kwalunkwe parti minn dawn fejn il-miżuri meħuda mill-operatur għall-prevenzjoni u l-mitigazzjoni ta’ inċidenti kbar ikollhom nuqqasijiet serji. Għal dan il-għan, l-awtorità kompetenti għandha, fost affarijiet oħra, tqis in-nuqqasijiet serji li jieħdu l-azzjonijiet neċessarji identifikati fir-rapport ta’ spezzjoni. (2) L-awtorità kompetenti tista’ tipprojbixxi l-użu jew il-bidu tal-użu ta’ kwalunkwe stabbiliment, stallazzjoni jew faċilità ta’ ħażna, jew kwalunkwe parti minn dawn jekk l-operatur ma jkunx ippreżenta n-notifika, ir-rapporti jew informazzjoni oħra meħtieġa b’dawn ir-regolamenti fil-perjodu speċifikat. (3) Fejn l-awtorità kompetenti tipproponi li tipprojbixxi operazzjoni jew il-bidu ta’ operazzjoni ta’ stabbiliment jew stallazzjoni jew parti minn dawn skont dan ir-regolament, tista’ tagħti lill-operatur notifika li tagħti r-raġunijiet għall-projbizzjoni u li tispeċifika d-data meta għandha tidħol fis-seħħ, u kwalunkwe notifika tista’ tiġi rtirata bil-miktub mill-awtorità kompetenti. (4) Notifika mogħtija skont is-sub regolament (3) tista’ tispeċifika miżuri li, jekk meħudin, jistgħu jikkawżaw l-awtorità kompetenti li tirtira n-notifika. (5) Fejn tkun ġiet mogħtija notifika lill-operatur skont is-sub regolament (3) l-operatur għandu jikkonforma magħha (inkluża kull notifika bħal dik kif modifikata fuq appell). (6) Kap. 424. Kap. 549. Kap. 424. Kap. 549. L-operaturi jistgħu jappellaw kontra ordni ta’ projbizzjoni maħruġa mill-awtorità kompetenti magħmula taħt is-subregolamenti) skont id-disposizzjonijiet relevanti tal-Att dwar l-Awtorità għas-Saħħa u s-Sigurtà fuq il-Post tax-Xogħol, jew l-Att dwar il-Protezzjoni tal-Ambjent. 16. Spezzjonijiet. (1) L-awtorità kompetenti għandha torganizza sistema adegwata ta’ spezzjonijiet, li jkunu xierqa għat-tip ta’ stabbiliment ikkonċernati: Iżda dawn ma għandhomx jiddependu mir-rapport tas-sigurtà li jkunu rċevew jew minn kwalunkwe rapport ieħor li jiġi ppreżentat. Dawn għandhom ikunu suffiċjenti biex is-sistemi li jkunu qed jiġu mħaddma fl-istabbiliment jiġu eżaminati b’mod ippjanat u sistematiku, kemm jekk ikunu ta’ natura teknika, organizzattiva jew maniġerjali, sabiex jiġi żgurat b’mod partikolari li: (a) l-operatur jista’ juri li huwa ħal-miżuri meħtieġa, fir-rigward tal-attivitajiet differenti tal-istabbiliment, sabiex jevita inċidenti kbar; (b) l-operatur jista’ jipprova li huwa pprovda l-mezzi biex jiġu limitati l-konsegwenzi ta’ inċidenti kbar, fil-post u barra minnu; (ċ) id-data u l-informazzjoni li jkun hemm fir-rapport tas-sigurtà, jew fi kwalunkwe rapport ieħor li jiġi ppreżentat, ikunu jirriflettu b’mod adegwat i l-kundizzjonijiet fl-istabbiliment; (d) l-informazzjoni tkun ġiet ipprovduta lill-pubbliku skont ir-regolament 11. (2) L-awtorità kompetenti għandha tiżgura li l-istabbilimenti kollha jkunu koperti bi pjan ta’ spezzjoni u għandha tiżgura li dan il-pjan jiġi rivedut regolarment u, fejn ikun xieraq, jiġi aġġornat. Kull pjan ta’ spezzjoni għandu jinkludi dawn li ġejjin: (a) evalwazzjoni ġenerali dwar il-kwistjonijiet ta’ sigurtà rilevanti; (b) iż-żona ġeografika koperta mill-pjan ta’ spezzjoni; (ċ) lista tal-istabbilimenti koperti bil-pjan; (d) lista ta’ gruppi ta’ stabbiliment b’effetti dominopossibbli skont ir-regolament 7; (e) lista ta’ stabbilimenti fejn sorsi partikolari ta’ riskji jew perikli esterni jistgħu jżidu ir-riskju jew il-konsegwenzi ta’ inċident kbir; (f) proċeduri għall-ispezzjonijiet ta’ rutina inkluż il-programmi għal spezzjonijiet bħal dawn skont is-sub regolament (3); (g) proċeduri għal spezzjonijiet mhux ta’ rutina skont is-sub regolament (5); (h) dispożizzjonijiet dwar il-kooperazzjoni bejn awtoritajiet ta’ spezzjoni differenti. (3) Fuq il-bażi tal-pjanijiet ta’ spezzjoni msemmija fis-sub regolament (2), l-awtorità kompetenti għandha tfassal b’mod regolari programm għal spezzjonijiet ta’ rutina fl-istabbilimenti kollha, inkluża l-frekwenza taż-żjajjar fuq il-post għal tipi differenti ta’ stabbilimenti. Il-perjodu bejn żewġ żjajjar konsekuttivi fuq il-post ma għandux jaqbeż sena għall-istabbilimenti tal-livell ogħla u tliet snin għall-istabbilimenti tal-livell aktar baxx, sakemm l-awtorità kompetenti ma tkunx fasslet programm ta’ spezzjoni bbażat fuq evalwazzjoni sistematika tal-perikli ta’ inċidenti kbar relatati mal-istabbilimenti konċernati. (4) L-evalwazzjoni sistematika tal-perikli tal-istabbilimenti konċernati għandha tiġi bbażata fuq tal-anqas il-kriterji li ġejjin: (a) l-impatti potenzjali tal-istabbilimenti konċernati fuq is-saħħa tal-bniedem u l-ambjent; (b) ir-rekord tal-konformità mar-rekwiżiti ta’ dawn ir-regolamenti. Fejn ikun xieraq, għandhom jiġu kkunsidrati s-sejbiet rilevanti tal-ispezzjonijiet imwettqa skont regolamenti oħra. (5) L-ispezzjonijiet mhux ta’ rutina għandhom isiru biex jiġu investigati kemm jista’ jkun malajrilmenti serji, inċidenti serji u inċidenti oħrajn li kważi seħħew, kif ukoll inċidenti u okkorrenzi ta’ nuqqas ta’ konformità. (6) Fi żmien erba’ xhur minn kull spezzjoni, l-awtorità kompetenti għandha tikkomunika lill-operatur il-konklużjonijiet taż-żjara u l-azzjonijiet kollha meħtieġa li jkunu ġew identifikati. L-awtorità kompetenti għandha tiżgura li l-operatur jieħu dawk l-azzjonijiet kollha meħtieġa f’perjodu raġonevoli wara li jkun irċieva l-komunikazzjoni. (7) Jekk waqt spezzjoni jkun ġie identifikat każ gravi ta’ nuqqas ta’ konformità ma’ dawn ir-regolamenti, għandha ssir spezzjoni supplementari fi żmien sitt xhur. (8) Meta jkun possibbli, l-ispezzjonijiet għandhom jiġu kkoordinati mal-ispezzjonijiet li jsiru skont regolamenti oħra u, fejn xieraq, dawn għandhom ikunu kkombinati. (9) Kull operatur għandu jipprovdi lill-awtoritajiet kompetenti bl-għajnuna kollha meħtieġa sabiex jippermettu lil dawk l-awtoritajiet iwettqu kwalunkwe spezzjoni u jiġbru kwalunkwe informazzjoni meħtieġa għat-twettiq tal-obbligi tagħhom għall-finijiet ta’ dawn ir-regolamenti, b’mod partikolari biex jippermettu lill-awtoritajiet sabiex jevalwaw b’mod sħiħ il-possibbiltà ta’ inċidenti kbaru jiddeterminaw l-għan ta’ probabbiltà akbar jew aggravazzjoni ta’ inċidenti kbar possibbli, jippreparaw pjan estern ta’ emerġenza u jikkunsidraw is-sustanzi li, minħabba l-forma fiżika, il-kundizzjonijiet jew il-post partikolari tagħhom, jistgħu jeħtieġu aktar attenzjoni. 17. Sistema u skambji ta’ informazzjoni. (1) L-awtorità kompetenti u l-Kummissjoni għandhom jiskambjaw informazzjoni dwar l-esperjenzi miksuba rigward il-prevenzjoni ta’ inċidenti kbar u l-limitazzjoni tal-konsegwenzi tagħhom. Din l-informazzjoni għandha tikkonċerna, b’mod partikolari, il-funzjonament tal-miżuri previsti f’dawn ir-regolamenti. (2) Sat-30 ta’ Settembru 2019, u kull erba’ snin minn hemm ’il quddiem, l-awtorità kompetenti għandha tipprovdi lill-Kummissjoni rapport dwar l-implimentazzjoni ta’ dawn ir-regolamenti. (3) Għall-istabbilimenti koperti b’dawn ir-regolamenti, l-awtorità kompetenti għandha tipprovdi lill-Kummissjoni tal-anqas din l-informazzjoni segwenti: (a) l-isem jew l-isem kummerċjali tal-operatur u l-indirizz sħiħ tal-istabbiliment konċernat; (b) l-attività jew attivitajiet tal-istabbiliment. 18. Aċċess għall-informazzjoni u kunfidenzjalità. (1) L-awtorità kompetenti għandha tiżgura, fl-interessi tat-trasparenza, li kwalunkwe informazzjoni miżmuma skont dawn ir-regolamenti tkun disponibbli għal kwalunkwe persuna fiżika jew ġuridika skont id-Direttiva 2003/4/KE. (2) Id-divulgazzjoni ta’ kwalunkwe informazzjoni meħtieġa skont dawn ir-regolamenti, inkluż taħt ir-regolament 11, tista’ tiġi miċħuda jew limitata mill-awtorità kompetenti meta l-kundizzjonijiet stabbiliti fl-Artikolu 4 tad-Direttiva 2003/4/KE jkunu ssodisfati. (3) Id-divulgazzjoni tal-informazzjoni sħiħa msemmija fir-regolament 11(2)(b) u (ċId-divulgazzjoni tal-informazzjoni sħiħa msemmija fir-regolament 11(2)(b) miżmuma mill-awtorità kompetenti tista’ tiġi miċħuda minn dik l-awtorità kompetenti, mingħajr preġudizzju għas-subregolament (2) ta’ dan ir-regolament, jekk l-operatur ikun talab biex ma jiġux żvelati ċerti partijiet tar-rapport tas-sigurtà jew l-inventarju tas-sustanzi perikolużi għar-raġunijiet previsti fl-Artikolu 4 tad-Direttiva 2003/4/KE. L-awtorità kompetenti tista’ tiddeċiedi wkoll, għall-istess raġunijiet, li ċerti partijiet tar-rapport jew l-inventarju ma għandhomx jiġu żvelati. F’każijiet bħal dawn, u bl-approvazzjoni tal-awtorità kompetenti, l-operatur għandu jipprovdi lill-awtorità kompetenti rapport jew inventarju emendat li jeskludi dawk il-partijiet. 19. Infurzar. (1) Il-ksur ta’ xi wieħed minn dawn ir-regolamenti għandu jiġi kkunsidrat bħala reat. (2) F’kull proċedura għal reat taħt dawn ir-regolamenti li jikkonsisti fin-nuqqas ta’ konformità ma’ dover jew ħtieġa li ssir xi ħaġa għandu jkun l-akkużat li jipprova (skont kif ikun il-każ) li ma kienx prattiku li jsir aktar milli fil-fatt sar biex tkun sodisfat ta l-ħtieġa jew id-dover; jew li ma kienx hemm mezza karprattiku milli fil-fat tintuża biex jitwettaq id-dover jew il-ħtie[a. (3) (a) L-Awtorità għas-Saħħa u s-Sigurtà fuq il-Post tax-Xogħol għandha tkun l-awtorità li tinforza d-disposizzjonijiet li għandhom x’jaqsmu mas-saħħa u s-sigurtà fi stabbiliment li għalih japplika kull wieħed minn dawn ir-regolamenti. (b) L-Awtorità Maltija għall-Ambjent u l-Ippjanar għandha tkun l-awtorità li tinforza d-dispożizzjonijiet li għandhom x’jaqsmu mal-ambjent fi stabbiliment li għalih japplika kull wieħed minn dawn ir-regolamenti. (ċ) Mingħajr preġudizzju għas-subregolamenti preċedenti, l-ebda proċedura ma għandha tittieħed kontra persuna li wara li tirċievi intimazzjoni mill-awtorità kompetenti, għall-pagament ta’ penali amministrattiva minħabba f’kontra venzjoni tad-dispożizzjonijiet ta’ dawn ir-regolamenti, tħallas dawk il-penali u tipprovdi provi suffiċjenti li l-azzjoni ta’ rimedju kollha tkun ittieħdet għas-sodisfazzjon tal-awtorità kompetenti, fi żmien ħmistax-il ġurnata minn dik l-intimazzjoni.